
ΔΙ ΑΚΗΡΥΞΕ ΙΣ 

(ΐ) 

ΝΟΜΟΣ ΑΤΤΙΚΗΣ 
ΔΗΜΟΣ ΔΙΟΝΥΣΟΥ 

Αριθμ. 31402 

Ο Δήμος Διονύσου Αττικής, διακηρύσσει την με ανοι¬ 
κτή δημοπρασία επιλογή αναδόχου για την κατασκευή 
του έργου «ΔΙΚΤΥΑ ΑΠΟΧΕΤΕΥΣΗΣ ΑΚΑΘΑΡΤΩΝ ΣΕ 
ΟΙΚΙΣΜΟΥΣ ΤΟΥ ΔΗΜΟΥ ΔΙΟΝΥΣΟΥ- ΚΡΥΟΝΕΡΙ, ΣΤΑ¬ 
ΜΑΤΑ, ΡΟΔΟΠΟΛΗ, ΔΙΟΝΥΣΟΣ, ΑΓ. ΣΤΕΦΑΝΟΣ» προ¬ 
ϋπολογισμού δημοπράτησης 31401.900,00 ευρώ (με 
αναθεώρηση και Φ.Π.Α.) που θα διεξαχθεί σύμφωνα με 
τις διατάξεις του ν 3669/2008, και καλεί τους ενδιαφε¬ 
ρομένους εργολήπτες να υποβάλλουν προσφορά για 
την ανάδειξη αναδόχου κατασκευής του ως άνω έργου. 

ΑΝΑΘΕΤΟΥΣΑ ΑΡΧΗ: Δήμος Διονύσου Αττικής, Τεχνική 
Υπηρεσία του Δήμου Διονύσου, Δημαρχείο Δ.Κ. Δροσιάς 
Δ/νση Γρ. Λαμπράκη 19, Δροσιά, τηλ.: 0030 2132140118- 
125-127, Ραχ: 0030 213 2140120, 0030 210 8136129, β-πιώΙ: 
ηίΙο@άΙοηγ 3 θ 3 , 0 Γ. Ι<ουΓουρ 3 ΐ<Ι@άΙοηγ 3 θδ, 9 Γ, Πληροφορίες: 
ΑΓΓΕΛΙΚΗ ΚΟΥΡΟΥΠΑΚΗ και ΔΗΜΗΤΡΑ ΝΙΚΑ. 

ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ: Προβλέπεται η κα¬ 
τασκευή έργων αποχέτευσης σε πέντε οικισμούς του 
Δήμου Διονύσου, ήτοι στο Κρυονέρι, τη Σταμάτα, την 
Ροδόπολη, τον Διόνυσο κοι τον Αγ. Στέφανο (τμήμα του 
οικισμού). Η συνολική αποχετευόμενη έκταση ανέρχεται 
σε 738 εκτάρια περίπου. Ο καλυπτόμενος πληθυσμός 
ανέρχεται σε 25-300 ι.κ. περίπου για την 20ετία και σε 
36.380 ι.κ. περίπου για την 40ετία. Για την μεταφορά 
των λυμάτων προβλέπονται 3 αντλιοστάσια ακαθάρτων. 
Το συνολικό μήκος των δικτύων ανέρχεται σε 93 1<πι 
περίπου. Τέλος στο αντικείμενο της εργολαβίας περι¬ 
λαμβάνεται και η κατασκευή 5.550 ιδιωτικών συνδέσεων, 
οι οποίες αποτελούν μη επιλέξιμη δαπάνη στο ΕΠΠΕΡΑΑ 
και θα χρηματοδοτηθούν από ιδίους πόρους του Δήμου. 

ΠΡΟΘΕΣΜΙΑ ΕΚΤΕΛΕΣΗΣ ΤΟΥ ΕΡΓΟΥ: Η συνολική 
προθεσμία εκτέλεσης του έργου ανέρχεται σε είκοσι 
τέσσερις (24) μήνες από την ημέρα υπογραφής της 
σύμβασης. 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ: 

Α. Δικαίωμα συμμετοχής έχουν: 

Α.1 Μεμονωμένες εργοληπτικές επιχειρήσεις, οι οποίες: 


α. Είναι εγγεγραμμένες στο Μητρώο Εργοληπτικών 
Επιχειρήσεων που τηρείται στη Γ.Γ.Δ.Ε. του Υ.ΠΕ.ΧΩ.Δ.Ε., 
στις κατηγορίες έργων και τις τόξας, όπως ορίζεται 
παρακάτω: 

- Υδραυλικά: (ενδεικτικού προϋπολογισμού 24.268.308,09€) 
6 ης τάξης ανεξαρτήτου έδρας. 

- Ηλεκτρομηχανολογικά: (ενδεικτικού προϋπολογισμού 
402.082,60€) 1ης ή 2ης τάξης ανεξαρτήτου έδρας καθώς 
και 3ης τάξης αν έχει έδρα τον Νομό Αττικής ή τον Νομό 
Αττικής δηλωθέντα ως δεύτερο Νομό. 

β. προέρχονται από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράφει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), οτα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 
εγγεγραμμένες σε αυτούς και σε τάξη και κατηγορία 
αντίστοιχη με τις καλούμενες του Ελληνικού Μητρώου 
Μ.Ε.ΕΠ., είτε 

γ. προέρχονται από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων ερ¬ 
γοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

Α.2 Κοινοπραξίες Εργοληπτικών Επιχειρήσεων των 
παραπάνω περιπτώσεων α, β και γ σε οποιονδήποτε 
συνδυασμό μεταξύ τους υπό τους όρους του άρθρου 16 
παρ. 7 του ν. 3669/08 (Κοινοπραξία στην ίδια κατηγορία) 
και υπό τον όρο ότι κάθε Εργοληπτική Επιχείρηση θα 
συμμετέχει στο κοινοπρακτικό σχήμα με ποσοστά όχι 
μικρότερο του 25% της καλούμενης κατηγορίας. 

Α.3 Κοινοπραξίες εργοληπτικών επιχειρήσεων για την 
κάλυψη των διάφορων κατηγοριών των εργασιών του 
έργου υπό τους όρους της παρ. 3 του άρθρου 16 του 
ν. 3669/08. Το ποσοστό συμμετοχής της κάθε επιχεί¬ 
ρησης στο κοινοπρακτικό σχήμα προκύπτει από τον 
προϋπολογισμό της κατηγορίας για την οποία αυτή 
συμμετέχει και δεν είναι απαραίτητο να αναγράφεται. 
Κατηγορία εργασιών με ποσοστό κάτω του 10% του 
προϋπολογισμού του έργου (χωρίς αναθεώρηση και 
Φ.Π.Α.), εφόσον δεν καλείται στη δημοπρασία, αθροίζε¬ 
ται στον προϋπολογισμό της μεγαλύτερης κατηγορίας. 

Α.4 Κοινοπραξίες εργοληπτικών επιχειρήσεων εγγε¬ 
γραμμένων στην 5η τάξη του Μ.Ε.ΕΠ. για τα Υδραυλικά 
Έργα και στην Α2 τάξη του Μ.Ε.ΕΠ. για τα Ηλεκτρο- 

μηχανολογικά έργα, με τις προϋποθέσεις της παρ. 10 
του άρθρου 16 του Ν. 3669/08 (ΚΔΕ) (αναβάθμιση ορίου 
λόγω κοινοπραξίας). 

Α.5 Κάθε εργοληπτική επιχείρηση συμμετέχει είτε 
μεμονωμένα είτε ως μέλος ενός κοινοπρακτικού σχή¬ 
ματος. Γίνονται επίσης δεκτές και μεμονωμένες εργο¬ 
ληπτικές επιχειρήσεις ή κοινοπραξίες εργοληπτικών 
επιχειρήσεων κατ’ εφαρμογή της παρ. 9 του άρθρου 
16 του ν. 3669/08 («κύρια κατηγορία»). Κατά τα λοιπά 
εφαρμόζονται οι ισχύουσες διατάξεις για τη συμμετοχή 
εργοληπτικών επιχειρήσεων σε διαγωνισμούς για την 
κατασκευή Δημοσίων Έργων. 

Β. Επαγγελματικά προσόντα: 

Κάθε Εργοληπτική Επιχείρηση που μετέχει στον δια¬ 
γωνισμό μεμονωμένα ή ως μέλος Κοινοπραξίας οφείλει 
να διαθέτει τα παρακάτω επαγγελματικά προσόντα: 

Β.1. Να μη βρίσκεται σε πτώχευση, εκκαθάριση, ανα¬ 
γκαστική διαχείριση ή (προκειμένου περί αλλοδαπών) σε 
οποιαδήποτε άλλη ανάλογη κατάσταση, που προκύπτει 
από μια παρόμοια διαδικασία, η οποία προβλέπεται από 
την εθνική νομοθεσία του Κράτους προέλευσής της. 

Β.2. Να μην έχουν καταδικαστεί αμετάκλητα οι διαχει¬ 
ριστές σε περίπτωση ομόρρυθμων (Ο.Ε.), ετερόρρυθμων 
(Ε.Ε.) και εταιρειών περιορισμένης ευθύνης (Ε.Π.Ε.), ο 
πρόεδρος και ο διευθύνων σύμβουλος σε περίπτωση 
ανώνυμης εταιρείας (Α.Ε.), τα φυσικά πρόσωπα που 
ασκούν τη διοίκησή του σε κάθε άλλη περίπτωση και τα 
αντίστοιχα κατά το δίκαιο της αλλοδαπής επιχείρησης 
πρόσωπα για α) συμμετοχή σε εγκληματική οργάνωση, 
κατά το άρθρο 2 παρ. 1 της κοινής δράσης της αριθμ. 
98/773/ΔΕΥ του Συμβουλίου της Ευρωπαϊκής Ένωσης, β) 
δωροδοκία, κατά το άρθρο 3 της πράξης του Συμβουλί¬ 
ου της 26ης Μάίου 1997 (21) και στο άρθρο 3 παρ. 1 της 
κοινής δράσης αριθμ. 98/742/ΚΕΠΠΑ του Συμβουλίου, 
γ) απάτη, κατά την έννοια του άρθρου 1 της σύμβασης 
για την προστασία των οικονομικών συμφερόντων των 
Ευρωπαϊκών Κοινοτήτων, δ) νομιμοποίηση εσόδων από 
παράνομες δραστηριότητες, κατά το άρθρο 1 της αριθμ. 
91./308/ΕΟΚ οδηγίας του Συμβουλίου, για την πρόληψη 
χρησιμοποίησης του χρηματοπιστωτικού συστήματος 
για τη νομιμοποίηση εσόδων από παράνομες δραστη¬ 
ριότητες, ε) υπεξαίρεση (375 Π.Κ), στ) απάτη (386-388 
Π.Κ.), ζ) εκβίαση (385 Π.Κ.), η) πλαστογραφία (216-218 
Π.Κ.), θ) ψευδορκία (224 Π.Κ.), ι) δωροδοκία (235-237 Π.Κ.), 
κ) δόλια χρεοκοπία (398 Π.Κ.). Τα υπό α'-δ' αδικήματα 
έχουν ως συνέπεια τον αποκλεισμό του υποψηφίου σε 
κάθε περίπτωση, ενώ τα υπό ε'-κ', μόνο αν σχετίζονται 
με την άσκηση του επαγγέλματος του εργολήπτη. 

Β.3. Να έχει εκπληρώσει τις υποχρεώσεις της, όσον 
αφορά στην καταβολή των εισφορών Κοινωνικής Ασφά¬ 
λισης, σύμφωνα με την ισχύουσα Ελληνική νομοθεσία 
(εφόσον είναι ημεδαπή ή αλλοδαπή μεν αλλά που έχει 
ήδη αναπτύξει δραστηριότητα στην Ελλάδα) ή σύμφωνα 
με τη νομοθεσία της χώρας όπου είναι εγκατεστημένη. 

Β.4. Να έχει εκπληρώσει τις υποχρεώσεις της, όσον 
αφορά στην καταβολή των φόρων, σύμφωνα με την 
ισχύουσα Ελληνική Νομοθεσία (σε περίπτωση που είναι 
εγκατεστημένη στην Ελλάδα) ή σύμφωνα με τη νομο¬ 
θεσία της χώρας όπου είναι εγκατεστημένη. 

Β.5. Να μην έχει διαπράξει πειθαρχικό παράπτωμα 
για το οποίο της επιβλήθηκε ποινή που της στερεί το 
δικαίωμα συμμετοχής σε δημοπρασίες δημοσίων έργων 
(και καταλαμβάνει τη συγκεκριμένη δημοπρασία). 


Β.6. Να έχουν την απαιτούμενη Χρηματοδοτική και 
Οικονομική Ικανότητα : Να διαθέτουν κατάλληλη δανει¬ 
οληπτική και πιστοληπτική ευχέρεια για την εκτέλεση 
του δημοπρατούμενου έργου και να διαθέτουν οικονο¬ 
μική δυνατότητα και αξιοπιστία για την εκτέλεση του 
δημοπρατούμενου έργου. 

Β.7. Να έχουν την απαιτούμενη τεχνική ικανότητα 
(ισχύει στην περίπτωση αλλοδαπών εργ. επιχ/σεων, που 
προέρχονται από χώρες της Ε.Ε, ή του Ε.Ο.Χ, ή της 
Σ.Δ.Σ. του Π.Ο.Ε., στις οποίες δεν τηρούνται επίσημοι 
κατάλογοι αναγνωρισμένων εργοληπτών, προκειμένου 
να ελεγχθεί ότι έχουν πράγματι την τεχνική ικανότητα 
να εκτελέσουν το υπό ανάθεση έργο). 

Γ. Δικαιολογητικά. 

Κάθε Εργοληπτική Επιχείρηση που συμμετέχει στη 
δημοπρασία, μεμονωμένα ή ως μέλος Κοινοπραξίας, 
οφείλει να αποδείξει ότι πληροί τις απαιτήσεις της ως 
άνω παρ. Α και ότι διαθέτει τα προσόντα της ως άνω 
παρ. Β, προσκομίζοντας σε πρωτότυπο ή νομίμως επι¬ 
κυρωμένο (κατά το άρθρο 11 του ν. 2690/99 - ΦΕΚ Α' 45) 
αντίγραφο, τα παρακάτω δικαιολογητικά: 

Γ.1. Δικαιολογητικά επαγγελματικής εγγραφής. 

α. Προκειμένου περί Εργοληπτικής Επιχείρησης εγ¬ 
γεγραμμένης στο Μ.Ε.ΕΠ., πιστοποιητικό εγγραφής σε 
αυτό, στην τάξη και κατηγορία που ορίζεται ως άνω 
παρ. Α της παρούσας. 

β. Προκειμένου περί Εργοληπτικής Επιχείρησης προ¬ 
ερχόμενης από κράτος-μέλος της Ευρωπαϊκής Ένωσης 
ή του Ε.Ο.Χ., ή από κράτος που έχει υπογράψει την Σ.Δ.Σ. 
του Π.Ο.Ε., όπου τηρούνται επίσημοι κατάλογοι αναγνω¬ 
ρισμένων εργοληπτών, επικυρωμένο από την αρμόδια 
αρχή πιστοποιητικό εγγραφής στους καταλόγους, σε 
τάξη και κατηγορία όπως ορίζεται ως άνω παρ. Α της 
παρούσας, συνταγμένο σύμφωνα με το άρθρο 151 του 
ν. 3669/08 (52 της Οδηγίας 2004/18). 

γ. Προκειμένου περί Εργοληπτικής Επιχείρησης προ¬ 
ερχόμενης από κράτος-μέλος της Ευρωπαϊκής Ένωσης 
ή του Ε.Ο.Χ. ή από κράτος που έχει υπογράψει την 
Σ.Δ.Σ. του Π.Ο.Ε., όπου δεν τηρούνται επίσημοι κατάλο¬ 
γοι αναγνωρισμένων εργοληπτών, βεβαίωση εγγραφής 
στο επαγγελματικό μητρώο της χώρας προέλευσης 
της, σύμφωνα με το άρθρο 145 του ν. 3669/08 (46 της 
Οδηγίας 2004/18). 

Για την τεκμηρίωση του δικαιώματος συμμετοχής 
απαιτείται επιπλέον και η απόδειξη ανάλογης τεχνικής 
ικανότητας όπως καθορίζεται στην παρ. II 1.2.3. 

Τα δικαιολογητικά επαγγελματικής εγγραφής προκει¬ 
μένου να γίνουν αποδεκτά, θα πρέπει να ισχύουν κατά 
την ημερομηνία λήξης της παραλαβής των προσφορών. 

Γ.2. Δικαιολογητικά επαγγελματικής και τεχνικής κα¬ 
ταλληλότητας. 

Για την απόδειξη των προσόντων της ως άνω παρ. 
Β θα προσκομιστούν αντίστοιχα τα παρακάτω δικαιο- 
λογητικά: 

Γ.2.1 Οι εργοληπτικές επιχειρήσεις που είναι εγγε¬ 
γραμμένες στο Μ.Ε.ΕΠ. θα προσκομίσουν «Ενημερότητα 
Πτυχίου» για χρήση σε δημοπρασίες σύμφωνα με την 
ισχύουσα κάθε φορά υπουργική απόφαση. Η Ενημερό¬ 
τητα Πτυχίου επί ποινή αποκλεισμού, πρέπει να είναι 
σε ισχύ κατά την ημερομηνία λήξης της παραλαβής 
των προσφορών. Στην περίπτωση που η φορολογική ή 
η ασφαλιστική ενημερότητα που αναγράφονται στην 
Ενημερότητα πτυχίου έχουν λήξει, συνυποβάλλεται 

υπεύθυνη δήλωση (του μεμονωμένου υποψήφιου ή του 
μέλους της υποψήφιας κοινοπραξίας) ότι ο συμμετέχων 
είναι ασφαλιστικά και φορολογικά ενήμερος κατά την 
ημέρα του διαγωνισμού και ότι είναι σε θέση να αποδεί¬ 
ξει την ενημερότητα αυτή εφόσον αναδειχθεί μειοδότης, 
Εφόσον στην Ενημερότητα Πτυχίου δεν αναγράφεται 
ρητά ότι τα στελέχη του πτυχίου του διαγωνιζομένου 
είναι ασφαλιστικούς ενήμερα στο ΤΣΜΕΔΕ, ο διαγωνι- 
ζόμενος προσκομίζει επιπλέον της Ε.Π. ασφαλιστική 
ενημερότητα εν ισχύει για τα στελέχη αυτά. 

Γ.2.2. Οι αλλοδαπές εργοληπτικές επιχειρήσεις θα 
προσκομίσουν: 

α. Για την περίπτωση Β.1: Πιστοποιητικό εκδιδόμενο 
από δικαστική ή διοικητική αρχή της χώρας καταγωγής 
ή της χώρας προέλευσης, από το οποίο εμφαίνεται ότι 
πληρούνται οι απαιτήσεις αυτές. 

β. Για την περίπτωση Β.2: Απόσπασμα ποινικού μητρώ¬ 
ου ή ανάλογο έγγραφο Δικαστικής Αρχής της χώρας 
προέλευσης, που αφορά τους διαχειριστές σε περίπτω¬ 
ση ομόρρυθμων (Ο.Ε.), ετερόρρυθμων (Ε.Ε.) και εταιρειών 
περιορισμένης ευθύνης (Ε.Π.Ε.), τον πρόεδρο και διευ- 
θύνοντα σύμβουλο σε περίπτωση ανώνυμης εταιρεί¬ 
ας (Α.Ε.), τα φυσικά πρόσωπα που ασκούν τη διοίκηση 
του σε κάθε άλλη περίπτωση και τα αντίστοιχα κατά 
το δίκαιο της αλλοδαπής επιχείρησης πρόσωπα. Σε 
περίπτωση που το απόσπασμα ποινικού μητρώου δεν 
είναι λευκό, θα υποβάλλεται ένορκη Βεβαίωση ενώπιον 
δικαστικής αρχής ή Συμβολαιογράφου, περί των αδικη¬ 
μάτων που αφορούν οι καταδίκες που είναι γραμμένες 
στο μητρώο. Αν κάποια από τις καταδίκες αφορά τα 
αδικήματα που προκαλούν αποκλεισμό των υποψηφίων, 
προσκομίζεται η καταδικαστική απόφαση προκειμένου 
να διαπιστωθεί αν το αδίκημα αφορά την άσκηση του 
επαγγέλματος του διαγωνιζομένου. Η ένορκη Βεβαίωση 
διατηρεί την ισχύ της για όσο χρόνο αντιστοιχεί στο 
περιεχόμενο του ποινικού μητρώου. 

γ. Για την περίπτωση Β.3: Πιστοποιητικά εκδιδόμενα 
από την αρμόδια αρχή του κράτους εγκατάστασης ή 
του ελληνικού κράτους (εφόσον η επιχείρηση έχει υπο¬ 
χρεώσεις σε ελληνικούς ασφαλιστικούς οργανισμούς) 
περί του ότι έχουν εκπληρωθεί οι υποχρεώσεις της 
Εργοληπτικής Επιχείρησης, όσον αφορά στην καταβολή 
των εισφορών κοινωνικής ασφάλισης, σύμφωνα με την 
ισχύουσα νομοθεσία του κράτους εγκατάστασης ή την 
ελληνική νομοθεσία αντίστοιχα. 

δ. Για την περίπτωση Β.4: Εφόσον η Εργοληπτική 
Επιχείρηση φορολογείται στην Ελλάδα, αποδεικτικά 
ενημερότητας για χρέη προς το ελληνικό δημόσιο, που 
αφορούν τόσο την ίδια όσο και τις Κοινοπραξίες στις 
οποίες συμμετέχει (παρ. 3 του άρθρου 20 του ν.3669/08). 
Σε περίπτωση που η Εργοληπτική Επιχείρηση δε φορο¬ 
λογείται στην Ελλάδα, σχετική βεβαίωση αρμόδιας ελ¬ 
ληνικής αρχής ή υπεύθυνη δήλωση περί του γεγονότος 
αυτού και ταυτόχρονα αποδεικτικό φορολογικής ενημε¬ 
ρότητας αρμόδιας αρχής της χώρας εγκατάστασής της. 

ε. Γ ια την περίπτωση Β.5: Υπεύθυνη δήλωση του νό¬ 
μιμου εκπροσώπου της εργοληπτικής επιχείρησης ότι 
δεν της επιβλήθηκε για πειθαρχικό παράπτωμα ποινή 
η οποία της στερεί το δικαίωμα συμμετοχής στη δη¬ 
μοπρασία. 

Αν σε κάποιο κράτος δεν εκδίδονται τα παραπάνω 
α έως δ έγγραφα ή πιστοποιητικά, μπορεί να αντικα- 
τασταθούν με ένορκη Βεβαίωση (εκδοθείσα εντός των 


έξι μηνών που προηγούνται της ημερομηνίας δημοπρά- 
τησης) και εφόσον δεν προβλέπεται η έκδοση ένορκης 
βεβαίωσης, από υπεύθυνη δήλωση. 

Αν διαπιστωθεί με οποιονδήποτε τρόπο ότι, στην εν 
λόγω χώρα εκδίδονται τα υπόψη πιστοποιητικά, η προ¬ 
σφορά του διαγωνιζομένου είναι απαράδεκτη. 

στ. Γ ια τις εργοληπτικές, επιχειρήσεις της παραγρά¬ 
φου Α.Ι.γ: Κατάλογο έργων που εκτελέστηκαν κατά 
την τελευταία πενταετία συνοδευόμενο από πιστοποι¬ 
ητικά καλής εκτέλεσής τους από τα οποία στοιχεία 
αποδεικνύεται ότι έχουν εκτελέσει παρόμοια ποιοτικά 
και ποσοτικά έργα με το δημοπρατούμενο. Τα πιστο¬ 
ποιητικά αυτά αναφέρουν την αξία, το χρόνο και τον 
τόπο εκτέλεσης των έργων και διευκρινίζουν αν τα 
έργα εκτελέστηκαν κατά τους κανόνες της τέχνης και 
αν περατώθηκαν κανονικά. 

Αλλοδαπές εργοληπτικές επιχειρήσεις εγγεγραμμένες 
σε επίσημους καταλόγους αναγνωρισμένων εργολη¬ 
πτών της χώρας τους κατά την έννοια του άρθρου 151 
του ν. 3669/08 (52 της Οδηγίας 2004/18), απαλλάσσονται 
από την υποχρέωση υποβολής των δικαιολογητικών 
που μνημονεύονται στο πιστοποιητικό εγγραφής τους. 

Όλα τα ανωτέρω (α) έως και (ε) στοιχεία, προκειμένου 
να είναι παραδεκτή η προσφορά του διαγωνιζομένου, 
θα πρέπει να βρίσκονται σε ισχύ κατά την ημερομηνία 
λήξης της παραλαβής των προσφορών. Αν στις ειδικές 
διατάξεις που διέπουν την έκδοσή τους δεν προβλέ- 
πεται χρόνος ισχύος των δικαιολογητικών, θεωρούνται 
έγκυρα εφόσον φέρουν ημερομηνία έκδοσης εντός των 
έξι μηνών που προηγούνται της ημερομηνίας λήξης της 
παραλαβής των προσφορών. Οι ένορκες βεβαιώσεις που 
τυχόν προσκομίζονται για αναπλήρωση δικαιολογητι- 
κών, πρέπει επίσης να φέρουν ημερομηνία εντός των 
έξι μηνών που προηγούνται της δημοπράτησης. 

Τα δικαιολογητικά υποβάλλονται σε πρωτότυπα ή 
(κατ’ επιλογή του διαγωνιζομένου) σε νόμιμα επικυρω¬ 
μένα φωτοντίγραφα (κατά τις διατάξεις του άρθρου 
11 του ν. 2690/99 όπως ισχύει). Αντί επικύρωσης των 
φωτοαντιγράφων αρκεί η υποβολή (μαζί με τα φωτοα¬ 
ντίγραφα μέσα στο φάκελο δικαιολογητικών) υπεύθυνης 
δήλωσης του νόμιμου εκπροσώπου της διαγωνιζόμενης 
επιχείρησης περί του ότι τα υποβαλλόμενα στοιχεία 
είναι φωτοαντίγραφα του πρωτοτύπου. Η υπεύθυνη δή¬ 
λωση πρέπει να αναφέρει, επί ποινή απαραδέκτου, ένα 
προς ένα τα δικαιολογητικά των οποίων βεβαιώνεται 
η ακρίβεια, χωρίς να απαιτείται αναφορά σε προσδι- 
οριστικά της ταυτότητας των εγγράφων στοιχεία (αρ. 
πρωτ., ημερομηνία έκδοσης κ.λπ.). 

Τα πιστοποιητικά που εκδίδονται από τα Κέντρα 
Εξυπηρέτησης Πολιτών (Κ.Ε.Π.) γίνονται δεκτά χωρίς 
επικύρωση. Ειδικά το αποδεικτικό φορολογικής ενη¬ 
μερότητας των ελληνικών αρχών (όταν προσκομίζεται 
ιδιαίτερο και δεν καλύπτεται από την ενημερότητα 
πτυχίου) υποβάλλεται σε πρωτότυπο ή φωτοαντίγρα¬ 
φο θεωρημένο από αρμόδιο υπάλληλο της αρχής που 
διεξάγει το διαγωνισμό. Το θεωρημένο φωτοαντίγραφο 
έχει τον ίδιο χρόνο ισχύος όπως και το πρωτότυπο 
(οπόφ. Υπουργού Οικονομικών 1109793/6134-11/0016/ΠΌΛ. 
1223/24.11.1999, Φ.Ε.Κ. 2134 Β', όπως ισχύει).). Αποδεικτικά 
φορολογικής ενημερότητας από τον ειδικό διαδικτυα¬ 
κό τόπο του Υπουργείου Οικονομίας και Οικονομικών 
γίνονται δεκτά ως ακριβή αντίγραφα. 

Επισημαίνεται ότι τα μέλη της Επιτροπής Διαγωνισμού 
δεν επικυρώνουν φωτοαντίγραφα των δικαιολογητικών 
των διαγωνιζομένων κατά ή μετά το διαγωνισμό, εκτός 
της βεβαίωσης εγγραφής στο ΜΕΕΠ. Όλα τα δικαιολο- 
γητικά πρέπει να περιέχονται στο φάκελο των δικαιο- 
λογητικών και να είναι ήδη επικυρωμένα με νόμιμο τρό¬ 
πο, κατά την υποβολή του φακέλου. Τα δικαιολογητικά 
παραμένουν στο φάκελο και δε νοείται επίδειξη και 
απόσυρσή τους από τους διαγωνιζόμενους. 

Εφόσον διαπιστωθεί καθ' οιονδήποτε τρόπο ότι ο δι- 
αγωνιζόμενος υπέβαλε ψευδή δήλωση κατά την παροχή 
σημαντικών πληροφοριών που ζητούνται στον εν λόγω 
διαγωνισμό, αποκλείεται. 

Γ.3 Δικαιολογητικά Χρηματοδοτικής και Οικονομικής 
Ικανότητας. 

Γ.4 Δικαιολογητικά Τεχνικής Ικανότητας. Ισχύει στην 
περίπτωση αλλοδαπών εργ. επιχ/σεων, που προέρχο¬ 
νται από χώρες της Ε.Ε. ή του Ε.Ο.Χ., ή της Σ.Δ.Σ. του 
Π.Ο.Ε., στις οποίες δεν τηρούνται επίσημοι κατάλογοι 
αναγνωρισμένων εργοληπτών, προκειμένου να ελεγχθεί 
ότι έχουν πράγματι την τεχνική ικανότητα να εκτελέ- 
σουν το υπό ανάθεση έργο. 

ΟΙΚΟΝΟΜΙΚΗ ΚΑΙ ΧΡΗΜΑΤΟΔΟΤΙΚΗ ΙΚΑΝΟΤΗΤΑ: Θα 
προσκομιστεί βεβαίωση τράπεζας για τη δανειοληπτική 
ικανότητα της διαγωνιζόμενης εργοληπτικής επιχείρη¬ 
σης, ημεδαπής ή αλλοδαπής. Κρίνεται επαρκής ως από¬ 
δειξη πιστοληπτικής ικανότητας, έγγραφο τράπεζας που 
δηλώνει ότι συνεργάζεται με υποψήφιο και θα εξετάσει 
αίτησή του για χρηματοδότηση, με ποσό που αντιστοι¬ 
χεί σε ποσοστό 10% τουλάχιστον του προϋπολογισμού 
του έργου (χωρίς Φ.Π.Α.), αν και εφόσον αναδειχθεί 
ανάδοχος. Σε περίπτωση κοινοπραξίας η απαιτούμενη 
δανειοληπτική ικανότητα πρέπει να αποδεικνύεται στο 
πρόσωπο μιας τουλάχιστον από τις κοινοπρακτούσες 
επιχειρήσεις ή σωρευτικά σε όλες τις επιχειρήσεις. 

ΤΕΧΝΙΚΗ ΙΚΑΝΟΤΗΤΑ: Ισχύει για αλλοδαπές εργολη¬ 
πτικές επιχειρήσεις, που προέρχονται από χώρες της 
Ε.Ε. ή του Ε.Ο.Χ. ή της Σ.Δ.Σ. του Π.Ο.Ε., στις οποίες δεν 
τηρούνται επίσημοι κατάλογοι αναγνωρισμένων εργο¬ 
ληπτών προκειμένου να ελεγχθεί ότι έχουν πράγματι 
την τεχνική ικανότητα να εκτελέσουν το υπό ανάθεση 
έργο, οι οποίες θα πρέπει: 

- Να έχουν εμπειρία από κατασκευή παρόμοιων με 
το δημοπρατούμενο έργων την τελευταία πενταετία. 

- Να διαθέτουν τη στελέχωση που απαιτείται για τις 
Εργοληπτικές Επιχειρήσεις της παρ. Α της παρούσας. 

- Να διαθέτουν τα απαιτούμενα μέσα και προσωπικό, 
τον απαιτούμενο μηχανικό και λοιπό εξειδικευμένο εξο¬ 
πλισμό, για την κατασκευή του δημοπρατούμενου έργου. 

Θα πρέπει να προσκομίσουν: 

- Κατάλογο των εκτελεσθέντων έργων κατά την τε¬ 
λευταία πενταετία, ο οποίος πρέπει να συνοδεύεται από 
πιστοποιητικά καλής εκτέλεσης των σημαντικότερων 
έργων. Τα πιστοποιητικά αυτά πρέπει να αναφέρουν την 
αξία, το χρόνο και τον τόπο εκτέλεσης των έργων και να 
προσδιορίζουν αν τα έργα έχουν εκτελεσθεί σύμφωνα 
με τους κανόνες της τέχνης και αν περατώθηκαν κανο¬ 
νικά. Αν κριθεί αναγκαίο μπορεί να ζητηθεί απευθείας 
διαβίβαση των πιστοποιητικών αυτών στην αναθέτουσα 
αρχή (που διενεργεί την παρούσα δημοπράτηση) από 
την αρμόδια αρχή που τα εξέδωσε. 

- Υπεύθυνη δήλωση για τα τεχνικά μέσα, το μηχανι¬ 
κό και τεχνικό εξοπλισμό που έχει στη διάθεσή του ο 
εργολήπτης για την εκτέλεση του έργου. 


- Υπεύθυνη δήλωση για το μέσο ετήσιο εργατοϋπαλ- 
ληλικό δυναμικό και τον αριθμό των στελεχών της επι¬ 
χείρησης κατά την τελευταία τριετία. 

- Υπεύθυνη δήλωση για το τεχνικό προσωπικό ή τε¬ 
χνικές υπηρεσίες που θα διαθέσει ο εργολήπτης για 
την κατασκευή του έργου, ανεξάρτητα αν ανήκουν η 
όχι στην επιχείρηση. 

ΠΑΡΟΧΗ ΑΣΦΑΛΕΙΑΣ ΚΑΙ ΕΓΓΥΗΣΕΙΣ ΠΟΥ ΑΠΑΙΤΟΥ¬ 
ΝΤΑΙ: 

1. Εγγύηση συμμετοχής 493.408,00 ευρώ (ποσοστό 2% 
επί του προϋπολογισμού της υπηρεσίας χωρίς αναθεώ¬ 
ρηση και Φ.Π.Α.). Χρόνος ισχύος τουλάχιστον 10 μήνες. 

2. Εγγύηση καλής εκτέλεσης 1.233.520,00 ευρώ (ποσο¬ 
στό 5% επί του προϋπολογισμού της υπηρεσίας χωρίς 
αναθεώρηση και Φ.Π.Α.). Σε περίπτωση που το ποσοστό 
έκπτωσης που πρόσφερε στο διαγωνισμό ο ανάδοχος 
είναι μεγαλύτερο του νομίμου ορίου 12%, υποχρεούται 
να προσκομίσει για την υπογραφή της σύμβασης επι¬ 
πλέον πρόσθετη εγγύηση καλής εκτέλεσης σύμφωνα 
με τα οριζόμενα στην παράγραφο 2 του άρθρου 35 
του ν. 3669/08 όπως τροποποιήθηκε και ισχύει σήμερα, 
το ύψος της οποίας μπορεί να φτάσει και το 22% του 
προϋπολογισμού. 

Σε περίπτωση αναδόχου κοινοπραξίας οι εγγυήσεις 
καλής εκτέλεσης είναι πάντοτε κοινές υπέρ όλων των 
μελών της όπως ορίζεται στο άρθρο 39 παρ. 1 του 
ν.3669/08. 

Οι εγγυήσεις υποβάλλονται ως εγγυητικές επιστολές 
πιστωτικών ιδρυμάτων ή άλλων νομικών προσώπων που 
λειτουργούν νόμιμα στα κράτη μέλη της Ευρωπαϊκής 
Ένωσης και έχουν σύμφωνα με τα ισχύοντα το δικαί¬ 
ωμα αυτό. 

ΚΥΡΙΟΤΕΡΟΙ ΟΡΟΙ ΧΡΗΜΑΤΟΔΟΤΗΣΗΣ ΚΑΙ ΠΛΗΡΩ¬ 
ΜΗΣ: 

Το έργο συγχρηματοδοτείται από το Ταμείο Συνοχής/ 
ΕΠΙΧΕΙΡΗΣΙΑΚΟ ΠΡΟΓΡΑΜΜΑ «ΠΕΡΙΒΑΛΛΟΝ & ΑΕΙΦΟ¬ 
ΡΟΣ ΑΝΑΠΤΥΞΗ 2007-2013» και Εθνικούς Πόρους σε 
ότι αφορά το επιλέξιμο τμήμα του (Δίκτυο) και από 
ιδίους πόρους σε ότι αφορά το μη επιλέξιμο τμήμα 
του (ιδιωτικές συνδέσεις) και υπόκειται στις κρατήσεις 
που προβλέπονται για τα έργα αυτά, περιλαμβανομένης 
και της κράτησης 6%ο του άρθρου 27 παρ. 34-37 του 
Ν.2166/93 (Φ.Ε.Κ. 137 Α/24-8-93). 

Τα γενικά έξοδα, όφελος κλπ. του Αναδόχου και οι 
επιβαρύνσεις από φόρους δασμούς κ.τλ. καθορίζονται 
στο αντίστοιχο άρθρο της Συγγραφής Υποχρεώσεων. 
Ο Φ.Π.Α. βαρύνει τον Κύριο του Έργου. 

Οι πληρωμές θα γίνονται σύμφωνα με το Αρθρο 53 
του Ν.3669/08 (ΚΔΕ) και τα εγκεκριμένα τεύχη δημο- 
πράτησης του έργου. Η πληρωμή του εργολαβικού τι¬ 
μήματος θα γίνεται σε ευρώ. 

Προβλέπεται η χορήγηση προκαταβολής στον Ανά- 
δοχο. 

Δεν προβλέπεται η πληρωμή πριμ στην παρούσα σύμ¬ 
βαση. 

ΚΡΙΤΗΡΙΟ ΑΝΑΘΕΣΗΣ: Κριτήριο για την ανάθεση της 
σύμβασης είναι η χαμηλότερη τιμή, όπως ειδικότερα 
ορίζεται στο άρθρο 26 του ν. 3669/08. 

ΠΡΟΣΦΥΓΕΣ: Κάθε Υποψήφιος που θα θεωρήσει ότι 
θίγεται από παράνομη, κατά την κρίση του, πράξη ή 
παράλειψη της Αναθέτουσας Αρχής θα δικαιούται προ¬ 
σωρινής δικαστικής προστασίας σύμφωνα με τις δια¬ 
τάξεις του Ν.3886/10 (ΦΕΚ 173/Α/10), που ενσωμάτωσε 

την Οδηγία 2007/66 του Ευρωπαϊκού Κοινοβουλίου του 
Συμβουλίου. 

ΣΥΜΒΑΤΙΚΑ ΤΕΥΧΗ ΚΑΙ ΣΥΜΠΛΗΡΩΜΑΤΙΚΑ ΕΓΓΡΑΦΑ 
- ΤΡΟΠΟΣ ΑΠΟΚΤΗΣΗΣ: 

Παραλαμβάνονται από την Τεχνική Υπηρεσία του 
Δήμου Διονύσου, Δημαρχείο Δ.Κ. Δροσιάς Δ/νση Γρ. 
Λαμπράκη 19, Δροσιά, τηλ.: 0030 2132140125 - 127, Ροχ: 
0030 213 2140120. Πληροφορίες: ΝΙΚΑ ΔΗΜΗΤΡΑ, ΚΟΥ- 
ΡΟΥΠΑΚΗ ΑΓΓΕΛΙΚΗ, όλες τις εργάσιμες ημέρες και 
ώρες 09:00 -14:00 έως την 20-11-2013, με την καταβολή 
ποσού 300 ευρώ, εκτός αν ο ενδιαφερόμενος αναλάβει 
με δαπάνη και επιμέλειά του την αναπαραγωγή. 

ΠΡΟΘΕΣΜΙΑ ΛΗΞΗΣ ΤΗΣ ΠΡΟΘΕΣΜΙΑΣ ΠΑΡΑΛΑΒΗΣ 
ΤΟΝ ΠΡΟΣΦΟΡΩΝ: 26/11/2013 και ώρα 10:00 στο Δημαρ¬ 
χείο Δ.Κ. Δροσιάς, Γρ. Λαμπράκη 19, Τ.Κ. 14572. 

ΓΛΩΣΣΕΣ ΠΟΥ ΜΠΟΡΟΥΝ ΝΑ ΧΡΗΣΙΜΟΠΟΙΗΘΟΥΝ 
ΣΤΗΝ ΠΡΟΣΦΟΡΑ: Επίσημη γλώσσα της διαδικασίας 
είναι η Ελληνική και όλα τα στοιχεία αυτής καθώς και 
κάθε έγγραφο της Υπηρεσίας, θα είναι συντεταγμένα 
στην Ελληνική γλώσσα ή θα συνοδεύονται από νόμιμη 
ελληνική μετάφραση. 

ΧΡΟΝΟΣ ΙΣΧΥΟΣ ΠΡΟΣΦΟΡΩΝ: Εννέα (9) μήνες από 
την ημερομηνία υποβολής των προσφορών. 

ΗΜΕΡΟΜΗΝΙΑ ΑΠΟΣΤΟΛΗΣ ΤΗΣ ΠΕΡΙΛΗΠΤΙΚΗΣ ΠΡΟ¬ 
ΚΗΡΥΞΗΣ ΣΤΗΝ Ε.Ε.: Περίληψη που περιέχει τις πληρο¬ 
φορίες της παρούσας απεστάλη ήδη στην Υπηρεσία 
Επισήμων Εκδόσεων της Ε.Ε. στις 18/9/2013. 

Δροσιά, 19 Σεπτεμβρίου 2013 
Ο Δήμαρχος 

ΙΩΑΝΝΗΣ ΚΑΛΑΦΑΤΕΛΗΣ 

-♦- 

( 2 ) 

ΝΟΜΟΣ ΔΩΔΕΚΑΝΗΣΟΥ 
ΔΗΜΟΣ ΚΑΣΟΥ 

Αριθμ. 3144 

Ο Δήμος Κάσου, προκηρύσσει ανοικτό διαγωνισμό για 
την προμήθεια ενός (1) αστικού λεωφορείου 22 θέσεων 
περίπου για τις ανάγκες του Δήμου Κάσου, προϋπολο¬ 
γισμού €81.300,81, μη συμπεριλαμβανομένου του Φ.Π.Α. 
με κριτήριο την ΤΕΧΝΟΟΙΚΟΝΟΜΙΚΑ ΣΥΜΦΕΡΟΤΕΡΗ 
ΠΡΟΣΦΟΡΑ σύμφωνα με τις διατάξεις των: 

Α.- Η υπ’ αριθμ. 11389 απόφαση Υπουργού Εσωτερικών 
περί Ε.Κ.Π.Ο.Τ.Α. (ΦΕΚ 185/Β/93). 

Β.- Ν 2286/95 (ΦΕΚ19/Α/95) «προμήθειες του Δημοσίου 
Τομέα και ρυθμίσεις συναφών θεμάτων». 

Γ.- Το Π.Δ. 394/96 (ΦΕΚ 226/Α/96). 

Δ.- Το Ν. 3463/2006 με τίτλο «Κύρωση του Δημοτικού 
και Κοινοτικού Κώδικα». 

Ε.-Εγκύκλιος αρ. 17/20-7-98. 

1- Το έργο χρηματοδοτείται από πιστώσεις ιδίων 
πόρων. 

2. - Ο διαγωνισμός θα γίνει στα γραφεία του Δήμου 
Κάσου και από την αρμόδια Επιτροπή στις 23/10/2013, 
ημέρα Τετάρτη και 10:00. 

3. - Η εγγύηση συμμετοχής ορίζεται σε 5 % (πέντε επί 
τοις εκατό) σύμφωνα με το άρθρο 26 του κανονισμού 
προμηθειών Ο.Τ.Α. ήτοι σε ποσό 4.065,04 ευρώ. 

4 - Τα έξοδα δημοσίευσης της παρούσας διακήρυξης 
θα βαρύνουν τον Δήμο Κάσου. 


5.- Για περισσότερες πληροφορίες θα απευθύνεστε 
στα Γ ραφεία του Δήμου Κάσου, τις εργάσιμες ημέρες 
και ώρες τηλ. 2245041277. 

Κάσος, 20 Σεπτεμβρίου 2013 
Ο Δήμαρχος 

ΔΗΜΗΤΡΙΟΣ ΕΡΩΤΟΚΡΙΤΟΣ 
-♦- 

(3) 

ΔΙΑΧΕΙΡΙΣΤΗΣ ΕΘΝΙΚΟΥ ΣΥΣΤΗΜΑΤΟΣ 
ΦΥΣΙΚΟΥ ΑΕΡΙΟΥ (ΔΕΣΦΑ) Α.Ε. 

Αριθμ. διακ. 389/13/ΔΔΠ 

Ο Διαχειριστής Εθνικού Συστήματος Φυσικού Αερίου 
(ΔΕΣΦΑ) Α.Ε. προκηρύσσει Διεθνή Ανοικτό Διαγωνισμό 
με αριθμό 389/13/ΔΔΠ και με τίτλο: «Παροχή υπηρεσιών 
ομαδικής ασφάλισης του προσωπικού του ΔΕΣΦΑ Α.Ε.». 

Το αντικείμενο των υπηρεσιών περιλαμβάνει την πα¬ 
ροχή υπηρεσιών ομαδικής ασφάλισης του προσωπι¬ 
κού του ΔΕΣΦΑ Α.Ε. Οι ασφαλιστικές καλύψεις και η 
διάρκεια ασφάλισης προσδιορίζονται στο τεύχος της 
Διακήρυξης του Διαγωνισμού. 

Προϋπολογισμός: Ο προϋπολογισμός της σύμβασης, 
επί του οποίου αντιστοιχεί η προσφορά, ανέρχεται 
στο ποσό των εξακοσίων ενενήντα πέντε χιλιάδων 
(€695.000,00) ευρώ, για δύο (2) έτη. 

Κριτήριο ανάθεσης: Ο ΔΕΣΦΑ Α.Ε. θα αξιολογήσει 
κάθε συμμετέχουσα Ασφαλιστική Εταιρεία, συνεκτιμώ- 
ντας τα κριτήρια αξιολόγησης με τους αντίστοιχους 
συντελεστές βαρύτητας που αναφέρονται στο Τεύχος I 
της Διακήρυξης του Διαγωνισμού, χωρίς η χαμηλότερη 
τιμή να αποτελεί το μοναδικό κριτήριο επιλογής της 
αναδόχου Ασφαλιστικής Εταιρείας. 

Τόπος Παράδοσης: Στα κεντρικά γραφεία της εται¬ 
ρείας. 

Γλώσσες: Ελληνική. 

Ημερομηνία Λήξης Υποβολής Προσφορών: 04/11/2013 
ημέρα Δευτέρα, μέχρι τις 12:00 μ.μ., στην Κεντρική 
Γ ραμματεία, στο ισόγειο των Κεντρικών Γ ραφείων του 
Διαχειριστή Εθνικού Συστήματος Φυσικού Αερίου (ΔΕΣ¬ 
ΦΑ) Α.Ε., Λ. Μεσογείων 357-359,15231 Χαλάνδρι, με την 
ένδειξη: 

ΔΙΑΓΩΝΙΣΜΟΣ: ΔΕΣΦΑ 389/13/ΔΔΠ για την "Παροχή 
Υπηρεσιών Ομαδικής Ασφάλισης προσωπικού του ΔΕΣ¬ 
ΦΑ Α.Ε.”. 

Εκπρόθεσμες Προσφορές δεν θα αποσφραγιστούν και 
θα επιστραφούν κλειστές στους αποστολείς. 

Τα τεύχη της Διακήρυξης του Διαγωνισμού διατίθε¬ 
νται δωρεάν έως τις 25/10/2013 κατά τις εργάσιμες ημέ¬ 
ρες και ώρες 09:00 π.μ.-16:00 μ.μ., στη Διεύθυνση: ΔΕΣΦΑ 
Α.Ε. Λ. Μεσογείων 357-359,15231 Χαλάνδρι, 4ος όροφος 
(κος Γ. Πρίμπας - Δ/ντής Διοικητικών Προμηθειών, τηλ. 
210 6501815). 

Σημειώνεται ότι προσφορές μπορούν να υποβάλουν 
μόνο οι ενδιαφερόμενοι που έχουν παραλάβει τα τεύχη 
της διακήρυξης του Διαγωνισμού. 

Ημερομηνία Αποσφράγισης Προσφορών: Δευτέρα 
04/11/2013 και ώρα 12:30 μ.μ., παρουσία εξουσιοδοτημέ¬ 
νων εκπροσώπων των εταιρειών που έχουν υποβάλει 
εμπρόθεσμα την προσφορά τους. Η αποσφράγιση θα 
γίνει σύμφωνα με την διαδικασία που αναλυτικά περι- 
γράφεται στο τεύχος της διακήρυξης του Διαγωνισμού. 

Ημερομηνίες Δημοσίευσης της Διακήρυξης στον Ελ¬ 
ληνικό Τ ύπο: 

1. ΗΜΕΡΗΣΙΑ - Ημερομηνία Δημοσίευσης: Πέμπτη 
26/09/2013. 

2. ΧΡΗΜΑΤΙΣΤΗΡΙΟ - Ημερομηνία Δημοσίευσης: Πέ¬ 
μπτη 26/09/2013. 

3. ΗΜΕΡΗΣΙΟΣ ΔΗΜΟΤΗΣ ΠΕΙΡΑΙΑ - Ημερομηνία Δη¬ 
μοσίευσης: Παρασκευή 27/09/2013. 

4. ΠΑΛΜΟΣ ΓΛΥΦΑΔΑΣ - Ημερομηνία Δημοσίευσης: 
Σάββατο 28/09/2013. 

Η σχετική περιληπτική διακήρυξη έχει εισαχθεί και 
στο δικτυακό τόπο (ως ανωτέρω) του ΔΕΣΦΑ Α.Ε. για 
ενημέρωση των ενδιαφερομένων. 

Πληροφορίες όλες τις εργάσιμες ημέρες από: 9:00 π.μ. 
έως 16:00 μ.μ. από τη Διεύθυνση Διοικητικών Προμηθειών 
του ΔΕΣΦΑ Α.Ε./Τμήμα Διαγωνισμών και Συμβάσεων, 4ος 
όροφος, Λ. Μεσογείων 357-359,15231 Χαλάνδρι, τηλ.: 210 
6501815, ίαχ: 210 6749504. 

Χαλάνδρι, 23 Σεπτεμβρίου 2013 

Ο Διευθυντής Διοικητικών Προμηθειών 
ΓΕΩΡΓΙΟΣ ΠΡΙΜΠΑΣ 
-♦- 

(4) 

ΓΕΝΙΚΟ ΝΟΣΟΚΟΜΕΙΟ ΦΛΩΡΙΝΑΣ 
«ΕΛΕΝΗ Θ. ΔΗΜΗΤΡΙΟΥ» 

Αριθμ. διακ. 45/2013 

Το Γενικό Νοσοκομείο Φλώρινας «ΕΛΕΝΗ Θ. ΔΗΜΗΤΡΙΟΥ», 
ανακοινώνει ότι ΕΠΑΝΑΠΡΟΚΗΡΥΣΣΕΙ διαγωνισμό με σφρα¬ 
γισμένες προσφορές για την προμήθεια ΚΑΥΣΙΜΩΝ) (ΟΡν 
09100000-0 ΠΠΥΥ 2011. 

ΕΙΔΟΣ ΔΙΑΓΩΝΙΣΜΟΥ...Τακτικός ανοικτή διαδικασία. 
ΚΡΙΤΗΡΙΟ ΚΑΤΑΚΥΡΩΣΗΣ ΤΟ ΜΕΓΑΛΥΤΕΡΟ ΠΟΣΟΣ¬ 
ΤΟ ΕΚΠΤΩΣΗΣ ΕΠΙ ΤΟΙΣ ΕΚΑΤΟ (%) ΣΤΗΝ ΕΚΑΣΤΟΤΕ 
ΔΙΑΜΟΡΦΟΥΜΕΝΗ ΜΕΣΗ ΤΙΜΗ. 

ΕΓΚΕΚΡΙΜΕΝΗ δαπάνη 177632 € ΑΠΟ ΤΟ ΠΠΥΥ 2011. 
ΧΡΟΝΙΚΗ ΔΙΑΡΚΕΙΑ 1 ΕΤΟΣ και με το δικαίωμα δίμηνης 
παράτασης μετά από απόφαση του ΔΣ του ΓΝΦ. 
Βενζίνη Αμόλυβδη 09132100-4 
Βενζίνη Σούπερ 09132000-3 

Πετρέλαιο Θέρμανσης 09135100-5 
Πετρέλαιο Κίνησης 09134100-8 
Πετρέλαιο Φωτιστικό 09135000-4 
Διάφορα λιπαντικά 09210000-4 
Καυσόξυλα 03413000-8 

(ενσωματωμένο το ΦΠΑ) και σε βάρος του ΚΑΕ 1611 
του προϋπολογισμού του ΓΝΦ σύμφωνα με τις κείμενες 
διατάξεις. 

Τόπος παράδοσης: Γενικό. Νοσοκομείο Φλώρινας -ΚΥΑ 
-ΚΑΦΚΑ - ΚΕΚΥΚΑΜΕΑ. 

Γλώσσα: Ελληνική. 

Ο Διαγωνισμός θα γίνει στις 25/10-2013, ημέρα ΠΑΡΑ¬ 
ΣΚΕΥΗ και ώρα 11:00 π.μ. στα γραφεία του Νοσοκομείου 
από την αρμόδια Επιτροπή. 

Οι προσφορές θα περιέλθουν ή θα κατατεθούν στην 
υπηρεσία την προηγούμενη ημέρα του διαγωνισμού μέ¬ 
χρι 24-10-2013, ημέρα ΠΕΜΠΤΗ και ώρα 2.00 μ.μ. 

Η ισχύς των σχετικών συμβάσεων μπορεί να διακοπεί 
εφόσον γίνει προμήθεια των ζητούμενων ειδών από 
την 3η ΥΠΕ ΜΑΚΕΔΟΝΙΑΣ ή από κεντρική υπηρεσία 
(Υπουργείο Υγείας και Κοινωνικής Αλληλεγγύης και το 


Υπουργείο Ανάπτυξης). Στην περίπτωση αυτή για τη 
λύση της σύμβασης, η υπηρεσία μας, ουδεμία ευθύνη 
έχει έναντι του χορηγητή. 

Η αποσφράγιση των οικονομικών προσφορών θα γίνει 
στις 1-11-2013, ημέρα ΠΑΡΑΣΚΕΥΗ και ώρα 11:00 π.μ. στα 
γραφεία του Νοσοκομείου από την αρμόδια Επιτροπή. 

Σε περίπτωση κατά την οποία δεν έχει ολοκληρωθεί 
μέχρι τότε η διαδικασία αξιολόγησης των τεχνικών προ¬ 
σφορών θα γνωστοποιηθεί στους συμμετάσχοντες με 
τηλεομοιοτυπία (ΦΑΞ)- ή τηλεφωνικά η νέα ημερομηνία 
αποσφράγισης των οικονομικών προσφορών. 

Ημερομηνία αποστολής της περίληψης Διακήρυξης 
στο Εθνικό Τυπογραφείο 23/9-2013 και τον Ελληνικό 
Τύπο 27/9-2013. 

Πληροφορίες παρέχονται από το γραφείο προμηθειών 
του Νοσοκομείου όλες τις εργάσιμες ημέρες και ώρες. 

Αρμόδια η Τσώτσου Αναστασία, Δ/νση: Εγνατίας 9 
Φλώρινα, τηλ - (23853/50266 ΡΑΧ (23850)22175. 

Ο Διαγωνισμός θα διενεργηθεί σύμφωνα με τις διατά¬ 
ξεις του Ν 2286/95 του Π.Δ. 118/2007 και του Π.Δ.394/96/ 
Φ.Ε.Κ. 266/Τ.Α. άρθρου 15 όπως τροποποιήθηκε με το 
άρθρο 35 του Ν. 3377/2005 (ΦΕΚ 202/Α/19-8-2005). 

Το τεύχος της διακηρύξεως θα είναι διαθέσιμο και 
αναρτημένο προς δωρεάν διάθεση στην ιστοσελίδα του 
Νοσοκομείου (πρόγραμμα διαύγεια.) 15 μέρες πριν τη 
διενέργεια του διαγωνισμού. Αντίγραφα της διακήρυξης 
θα διατίθενται και από το Νοσοκομείο Τμήμα/Προμη- 
θειών) κατά τις εργάσιμες ημέρες και ώρες. 

Η Διοικήτρια 

ΠΑΡΑΣΚΕΥΗ ΚΕΤΣΕΤΖΗ 

-♦- 

(5) 

ΝΟΜΟΣ ΘΕΣΣΑΛΟΝΙΚΗΣ 

ΔΗΜΟΣ ΘΕΣΣΑΛΟΝΙΚΗΣ 

Αριθμ. διακ. 32/2013 

Ο Δήμος Θεσσαλονίκης διακηρύσσει ότι στις 18 Οκτω¬ 
βρίου - ημέρα Παρασκευή και ώρα 10:00 π.μ.-10:30 π.μ. στο 
Κεντρικό Δημοτικό Κατάστημα (Βασ. Γεωργίου Α' 1) στο 
γραφείο διενέργειας διαγωνισμών (κτίριο Ε γρ.020), ενώ¬ 
πιον της αρμόδιας Επιτροπής, θα γίνει δημόσια ανοικτή 
δημοπρασία με συμπλήρωση τιμολογίου και αξιολόγηση 
προσφορών και με κριτήριο κατακύρωσης τη συμφερότε- 
ρη από τεχνοοικονομικής άποψης προσφορά, για την επι¬ 
λογή Συμβούλου Διαχείρισης, Δημοσιότητας και Οικονομι¬ 
κής Υποστήριξης και Εργασιών Δημοσιότητας της Πράξης: 
«Ολοκληρωμένη Παρακολούθηση των Περιβαλλοντικών 
Προβλημάτων των ακτών σε θαλάσσιες περιοχές και τρό¬ 
ποι αντιμετώπισής τους - ΙηΙοςΓ&Ιθά ΟοαείβΙ ΜοηίΙοππ 9 
οΐ ΕηνίΓοπιπθηΙαΙ ΡΐΌόΙοπιε ίη δθ3 Βοςίοη 3ηά Ιήθ \Λ/3γε οί 
ΙίΐθίΓ δοΐυίίοη - ΙΟΜΕ (ΑρρΙίοβίίοη Βθϊθγθποθ 2.2.1.73358.298» 
της Διεύθυνσης Διαχείρισης Αστικού Περιβάλλοντος του 
Τμήματος Περιβαλλοντικών Δράσεων π.δ. 86.750,00€ με 
Φ.Π.Α. και σύμφωνα με τις διατάξεις του Π.Δ. 28/80 καθώς 
και την 5282/23.01.2013 Σύμβαση μεταξύ Διαχειριστικής 
Αρχής ΒΙ3 οΙ< δθ3 Βαείη και Δήμου Θεσσαλονίκης. 

Δικαίωμα συμμετοχής στο διαγωνισμό έχουν όλα τα 
φυσικά ή νομικά πρόσωπα και οι συνεταιρισμοί που 
ασκούν δραστηριότητα σχετική με το αντικείμενο του 

έργου που αφορά σε παροχή υπηρεσιών ανάπτυξης και 
υλοποίησης αναπτυξιακών παρεμβάσεων και διαχείρι¬ 
σης έργου στο δημόσιο τομέα. 

Η εγγύηση συμμετοχής ορίζεται στο 5% της προϋπο- 
λογισθείσας από την υπηρεσία δαπάνης χωρίς το Φ.Π.Α. 
σε γραμμάτιο κατάθεσης του Ταμείου Παρακαταθηκών 
και Δανείων ή σε εγγυητική επιστολή 7 μηνης ισχύος 
από αναγνωρισμένη Τράπεζα. 

Πληροφορίες για τις τεχνικές προδιαγραφές και τον 
ενδεικτικό προϋπολογισμό καθώς και αντίγραφα της 
διακήρυξης οι ενδιαφερόμενοι θα μπορούν να λαμβά¬ 
νουν κατά τις εργάσιμες ημέρες και ώρες από το Τμήμα 
Περιβαλλοντικών Δράσεων της Διεύθυνσης Διαχείρισης 
Αστικού Περιβ/ντος αρμόδιοι υπάλληλοι Π. Τζουμάκα, Α 
Κελέσης τηλ, 2310 511156, Ραχ 2310 511156. 

Σε περίπτωση αναβολής του διαγωνισμού για οποια¬ 
δήποτε αιτία, ως νέα ημερομηνία διεξαγωγής του, ορί¬ 
ζεται η 21/10/2013 και ώρα 10:00 π.μ.-10:30 π.μ. 

Ο Πρόεδρος Οικονομικής Επιτροπής 

ΚΩΝ/ΝΟΣ ΖΕΡΒΑΣ 

-♦- 

( 6 ) 

ΝΟΜΟΣ ΚΑΒΑΛΑΣ 
ΔΕΥΑ ΠΑΓΓΑΙΟΥ 

Αριθμ. 3372 

ΔΙΑΚΗΡΥΤΤΩΝ ΦΟΡΕΑΣ: Δ.Ε.Υ.Α. ΠΑΓΓΑΙΟΥ ΥΠΟ ΚΑ¬ 
ΤΑΣΚΕΥΗ ΕΡΓΟ: «Κατασκευή συμπληρωματικών εσωτε¬ 
ρικών δικτύων αποχέτευσης Τ.Κ. Κάρυανης (Α' Φάση)». 

ΠΡΟΫΠΟΛΟΓΙΣΜΟΣ ΕΡΓΟΥ:269.946,67 € (χωρίς Φ.Π.Α. 
και αναθεώρηση). 

ΧΡΗΜΑΤΟΔΟΤΗΣΗ ΕΡΓΟΥ: Πόροι Δ.Ε.Υ.Α.Π. 

Η δημοπρασία θα γίνει, σύμφωνα με τις διατάξεις 
του Ν. 3669/08, στα γραφεία της Δ.Ε.Υ.Α. Παγγαίου στις 
15/10/2013 ημέρα Τρίτη και ώρα 10:00 π.μ. (ώρα λήξης 
επίδοσης προσφορών). 

Στο διαγωνισμό δικαιούνται να συμμετάσχουν εργο¬ 
ληπτικές επιχειρήσεις ή και κοινοπραξίες εργοληπτικών 
επιχειρήσεων: 

α. Της τάξης Α2, 1ης και 2ης ανεξαρτήτως έδρας 
και της 3ης τάξης εντός νομού, για έργα κατηγορίας 
ΥΔΡΑΥΛΙΚΑ του Μ.Ε.ΕΠ. 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.), 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), στα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 
εγγεγραμμένες σε αυτούς και σε τάξη και κατηγορία 
αντίστοιχη με τις καλούμενες του Ελληνικού Μητρώου 
Μ.Ε.ΕΠ. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

Οι οικονομικές προσφορές θα υποβληθούν με το σύστη¬ 
μα προσφοράς με επιμέρους ποσοστά έκπτωσης κατά 
ομάδες τιμών του άρθρου 6 του Ν. 3669/08. Η εγγυητική 
επιστολή συμμετοχής, ποσού 5.399,00 €, θα απευθύνεται 
στη Δ.Ε.Υ.Α. Παγγαίου και θα έχει ισχύ τουλάχιστον 210 
ημέρες, ο δε χρόνος ισχύος των προσφορών είναι 180 


ημέρες. Για το έργο δεν προβλέπεται η χορήγηση προ¬ 
καταβολής. Η Διακήρυξη του έργου έχει συνταχθεί κατά 
το εγκεκριμένο από τον υπουργό ΠΕΚΑ υπόδειγμα τύπου 
Β (ενοποιημένη διακήρυξη). Παραλαβή τευχών μελέτης, 
δημοπράτησης και οικονομικής προσφοράς από την Τε¬ 
χνική Υπηρεσία της Δ.Ε.Υ.Α. Παγγαίου (τηλ. 25920 21670 
πληρ: I. Χατζησπύρογλου, Κ. Νταμπανλής), μέχρι και την 
Πέμπτη 10/10/2013. Το αποτέλεσμα της Δημοπρασίας θα 
εγκριθεί από το Δ.Σ. ΔΕΥΑ Παγγαίου. Ισχύουσες διατά¬ 
ξεις κατασκευής του έργου, ενδεικτικώς, ο Ν.3669/08 ο 
Ν. 1418/84, το Π.Δ. 609/85, το Π.Δ. 171/87, ο Ν.2940/01 και 
ο Ν.3263/04 όπως ισχύουν σήμερα. 

Ο Πρόεδρος 

ΑΝΔΡΕΑΣ ΚΑΛΛΙΝΙΚΙΔΗΣ 

-♦- 

(7) 

ΝΟΜΟΣ ΘΕΣΣΑΛΟΝΙΚΗΣ 
ΔΗΜΟΣ ΛΑΓΚΑΔΑ 

Αριθμ. 56213 

Ο Δήμος Λαγκαδά διακηρύσσει Ανοικτό Δημόσιο Δια¬ 
γωνισμό με σφραγισμένες προσφορές για την «προμή¬ 
θεια εξοπλισμού αποκομιδής των απορριμμάτων με τη 
μέθοδο της υπογειοποίησης στον Δήμο Λαγκαδά» με 
κριτήριο κατακύρωσης διαγωνισμού τη συμφερότερη 
προσφορά, ενδεικτικού προϋπολογισμού 199.260,00 € 
με Φ.Π.Α. 

Ο Διαγωνισμός θα γίνει την 18 Οκτωβρίου του έτους 
2013 ημέρα Παρασκευή και ώρα 10:00 - 10:30 π.μ. (λήξη 
υποβολής προσφορών) στο Δημαρχιακό Μέγαρο του Δή¬ 
μου Λαγκαδά (αίθουσα Δημοτικού Συμβουλίου) στην οδό 
Ν. Παπαγεωργίου 2, ενώπιον της αρμόδιας Επιτροπής. 

Η εγγύηση συμμετοχής στο διαγωνισμό, θα είναι 5% 
επί της συνολικής προϋπολογισθείσας από την υπη¬ 
ρεσία δαπάνη με το Φ.Π.Α. και ορίζεται στο ποσό των 
9.963,00€, κατατεθειμένη με εγγυητική επιστολή τραπέ- 
ζης ή γραμματίου ταμείου παρακαταθηκών και δανείων. 

Για περισσότερες πληροφορίες, οι ενδιαφερόμενοι 
μπορούν να απευθύνονται κατά τις εργάσιμες ημέρες 
και ώρες στο Γ ραφείο Προμηθειών του Δήμου Λαγκαδά, 
Φωτιάδη Ιωάννη, στο τηλέφωνο 23943-30262, στο Ραχ 
23940-22043, κατά τις εργάσιμες ημέρες και ώρες. 

Λαγκαδάς, 23 Σεπτεμβρίου 2013 

Ο Δήμαρχος 

ΙΩΑΝΝΗΣ ΑΝΑΣΤΑΣΙΑΔΗΣ 

-♦- 

( 8 ) 

ΝΟΜΟΣ ΚΑΒΑΛΑΣ 
ΔΗΜΟΣ ΚΑΒΑΛΑΣ 

Αριθμ. 22981 

Ο Δήμος ΚΑΒΑΛΑΣ, προκηρύσσει ανοιχτό διαγωνι¬ 
σμό για την ανάθεση του έργου «Ανακατασκευή οδού 
Μεχμέτ Αλή» με προϋπολογισμό 69.105,52 ευρώ (χωρίς 
ΦΠΑ) που θα διεξαχθεί σύμφωνα με τις διατάξεις του 
Ν.1418/84, τα εκτελεστικά του διατάγματα, το Ν.3263/04 
και τον Ν.3669/2008 όπως αυτά ισχύουν κατά την ημε¬ 
ρομηνία αποστολής της Περίληψης Διακήρυξης για δη¬ 
μοσίευση στον Ελληνικό Τύπο. Το έργο συντίθεται από 
τις ακόλουθες κατηγορίες εργασιών: 






4862 


ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


1.1. Κατηγορία ΧΩΜΑΤΟΥΡΓΙΚΑ, με προϋπολογισμό 
12.889,50 €. 

1.2. Κατηγορία ΤΕΧΝΙΚΑ, με προϋπολογισμό 52.463,91 €. 

1.3. Κατηγορία ΟΔΟΣΤΡΩΣΙΑ, με προϋπολογισμό 
3.752,11 €. 

2. Για την συμμετοχή τους στον διαγωνισμό, οι ενδι¬ 
αφερόμενοι θα πρέπει να παραλάβουν σφραγισμένο 
έντυπο οικονομικής προσφοράς από την Δ/νση Τεχνικών 
Υπηρεσιών οδός Κύπρου 8, 65403 Καβάλα, μέχρι και τις 
10/10/2013. Οι ενδιαφερόμενοι μπορούν να παραλάβουν 
τα συμβατικά τεύχη του διαγωνισμού (Διακήρυξη, Συγ¬ 
γραφή Υποχρεώσεων κ.λπ.): 

α. σε ηλεκτρονική μορφή από την ιστοσελίδα του Δή¬ 
μου Καβάλας ΙιίΙρΥ/νννννν.ΙονβΙβ.ρον.ρρ ή προσκομίζοντας 
στην Υπηρεσία έναν οπτικό δίσκο ψηφιακής εγγραφής 
( 00 ), 

β. σε έντυπη μορφή από την Υπηρεσία, καταβάλλοντας 
τη δαπάνη αναπαραγωγής τους. 

Πληροφορίες στο τηλέφωνο 2510451337, ΡΑΧ επικοι¬ 
νωνίας 2510451326, αρμόδιος υπάλληλος για επικοινωνία 
ο Κίτσος. 

Η διακήρυξη του έργου έχει συνταχθεί κατά το εγκε¬ 
κριμένο από τον υπουργό ΠΕΧΩΔΕ υπόδειγμα τύπου Β. 

3. Ο διαγωνισμός θα διεξαχθεί στις 15/10/2013, ημέ¬ 
ρα Τρίτη και ώρα 10:00 π.μ. και το σύστημα υποβολής 
προσφορών είναι με επί μέρους ποσοστό έκπτωσης 
του άρθρου 7 του π.δ 609/1985 και του άρθρου 6 του 
Ν. 3669/08. 

4. Στο διαγωνισμό γίνονται δεκτοί: 

Μεμονωμένες εργοληπτικές επιχειρήσεις: 

α. Εγγεγραμμένες στο Μητρώο Εργοληπτικών Επι¬ 
χειρήσεων (Μ.Ε.ΕΠ.) που τηρείται στη Γ.Γ.Δ.Ε. του Υ.ΠΕ. 
ΧΩ.Δ.Ε., εφόσον ανήκουν στην Α1 η Α2 η 1η τάξη εντός 
νομού και εκτός νομού για έργα κατηγορίας ΟΔΟΠΟΙΙΑ 
και Α1 η Α2 η 1η τάξη εντός νομού και εκτός νομού για 
έργα κατηγορίας ΥΔΡΑΥΛΙΚΑ. 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), στα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 
εγγεγραμμένες στους καταλόγους αυτούς και σε τάξη 
και κατηγορία αντίστοιχη με τις καλούμενες του Ελλη¬ 
νικού Μητρώου Μ.Ε.ΕΠ. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

Γ ια τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 1.383,00 ευρώ η 


οποία θα απευθύνεται στο «Δήμο Καβάλας» και θα έχει 
ισχύ τουλάχιστον έξι μηνών και 30 ημερών, μετά την 
ημέρα διεξαγωγής του διαγωνισμού. Ο χρόνος ισχύος 
των προσφορών είναι έξι (6) μήνες. 

4. Το έργο χρηματοδοτείται από ΣΑΤΑ. 

5. Το αποτέλεσμα της δημοπρασίας θα εγκριθεί από 
την Οικονομική Επιτροπή του Δήμου Καβάλας. 

Καβάλα, 23 Σεπτεμβρίου 2013 
Ο Αντιδήμαρχος Τ.Υ. 

ΘΕΟΔΩΡΟΣ ΜΟΥΡΙΑΔΗΣ 

-♦- 

(9) 

ΝΟΜΟΣ ΑΤΤΙΚΗΣ 
ΔΗΜΟΣ ΓΑΛΑΤΣΙΟΥ 

Διορθώσεις Σφαλμάτων 

Στην με αριθ. 34476/16-9-2013 περίληψη διακήρυξης 
του Δημάρχου Γαλατσίου που δημοσιεύθηκε στο Φ.Ε.Κ. 
592/20-9-2013 σελίδα 4727 στην α’ στήλη διορθώνονται 
τα εσφαλμένα: 

Α) στίχος 3 «Οι ενδιαφερόμενοι μπορούν να καταθέ¬ 
σουν για το ένα ή και για τα δύο μεγέθη μεταλλικών 
κάδων.», στο ορθό «Οι ενδιαφερόμενοι οφείλουν να κα¬ 
ταθέσουν προσφορά και για τα δύο μεγέθη μεταλλικών 
κάδων.», και 

Β) στίχος 5 «Τόπος παράδοσης των προς προμήθεια 
κάδων θα είναι το Δημαρχιακό κατάστημα (Αρχιμήδους 
2 και Ιπποκράτους)...», στο ορθό «Τόπος παράδοσης των 
προς προμήθεια κάδων θα είναι το Αμαξοστάσιο του 
Δήμου (Λόφος Κόκκου)...». 

(Από το Δήμο Γ αλατσίου) 

-♦- 

( 10 ) 

ΕΓΝΑΤΙΑ ΟΔΟΣ Α.Ε. 

Διορθώσεις Σφαλμάτων 

Στη δημοσίευση Διακήρυξης Δημόσιας Σύμβασης για 
την κατασκευή του έργου «ΧΥΤΑ Νότιας Ρόδου (Ν3800)», 
η οποία δημοσιεύτηκε στο ΦΕΚ Δ.Δ.Σ. 126/29-4-2011 δι¬ 
ορθώνεται: 

Το εσφαλμένο: 

«...η ημερομηνία λήξης υποβολής των αιτήσεων είναι 
23-10-2013 και ώρα 16:00, η ημερομηνία διεξαγωγής του 
διαγωνισμού είναι 29-10-2013 και ώρα 10:00.», 

στο ορθό: 

«...η ημερομηνία λήξης υποβολής των αιτήσεων είναι 
20-11-2013 και ώρα 16:00, η ημερομηνία διεξαγωγής του 
διαγωνισμού είναι 26-11-2013 και ώρα 10:00.». 

(Από την ΕΓΝΑΤΙΑ ΟΔΟ Α.Ε.) 

